**Izziņa par atzinumos sniegtajiem iebildumiem**

|  |
| --- |
| Par Veselības ministrijas informatīvo ziņojumu “Informatīvais ziņojums par aktualitātēm VSIA “Paula Stradiņa klīniskā universitātes slimnīca” A 2 korpusa attīstībā” |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | ***2020. gada 24. jūlija un 6. augusta Ministru kabineta lietas saskaņošana*** |
| Saskaņošanas dalībnieki: | A.Tomsone - Veselības ministrijas Investīciju un Eiropas Savienības fondu uzraudzības departamenta direktore |
| A.Greiškāne - Finanšu ministrijas Eiropas Savienības fondu investīciju pārvaldības departamenta Eiropas Savienības fondu investīciju finanšu analīzes nodaļas vecākā eksperte |
| I.Petrova - Finanšu ministrijas ES fondu sistēmas vadības departamenta Eiropas Savienības fondu tiesiskā nodrošinājuma nodaļas vadītāja vietniece |
| J.Jenuševskis - Finanšu ministrijas Komercdarbības atbalsta kontroles departamenta konsultants |
| E.Janevica - Finanšu ministrijas Budžeta departamenta Labklājības sfēras finansēšanas nodaļas vecākā eksperte |
| M.Trautmanis - Finanšu ministrijas Fiskālās politikas departamenta Fiskālās pārvaldības nodaļas vadītāja vietnieks |
| E. Kirsanovs - Finanšu ministrijas Eiropas Savienības fondu stratēģijas departamenta Cilvēkkapitāla attīstības nodaļas vecākais eksperts |
| J.Fiļimonova - Centrālās finanšu un līgumu aģentūras Programmu vadības un uzraudzības departamenta Veselības infrastruktūras attīstības projektu nodaļas vecākā eksperte |
| I.Puķīte – Pārresoru koordinācijas centra Kapitālsabiedrību pārvaldības nodaļas konsultante |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 164.2. un 164.3.apakšpunktiem ar 2020.gada 24.jūlija Veselības ministrijas vēstuli Nr. 01-08/3796 tiesību akta projekts tika nosūtīts saskaņošanai Finanšu ministrijai, Tieslietu ministrijai un Pārresoru koordinācijas centram. Attiecīgi 2020.gada 6.augustā ar Veselības ministrijas vēstuli Nr. 01-08/3992 precizētais tiesību akta projekts tika nosūtīts atkārtotai saskaņošanai Finanšu ministrijai, Tieslietu ministrijai un Pārresoru koordinācijas centram.  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. p.k** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
|  |  |  |  |  |  |

1. **Jautājumi, par kuriem saskaņošanā vienošanās ir panākta**

| **Nr.p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| --- | --- | --- | --- | --- |
|  | Informatīvā ziņojuma 2.tabula “ES fondu finansējuma pārdale Slimnīcas lielā projekta īstenošanai” un 5.tabula “Projekta finansējuma avotu procentuālais sadalījums, ievērojot papildu finansējuma piešķīrumu” | **Finanšu ministrija:**1. Lūdzam precizēt informatīvā ziņojuma 2. tabulu “ES fondu finansējuma pārdale Slimnīcas lielā projekta īstenošanai” norādot, ka finansējuma pārdales no Labklājības ministrijas 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem" un 9.1.1.2. pasākuma “Ilgstošo bezdarbnieku aktivizācijas pasākumi" ir valsts budžeta finansējums, nevis Eiropas Savienības struktūrfondu finansējums. Kā arī lūdzam attiecīgi precizēt informatīvā ziņojuma 5. tabulu “Projekta finansējuma avotu procentuālais sadalījums, ievērojot papildu finansējuma piešķīrumu”. | **Ņemts vērā** | Skatīt precizētā informatīvā ziņojuma 2. un 5.tabulu |
|  | Informatīvā ziņojuma IV. sadaļa “IV. Slimnīcas lielā projekta īstenošanas turpmākā virzība”  | **Finanšu ministrija:**2. Lūgums papildināt informatīvā ziņojuma IV. nodaļu “Slimnīcas lielā projekta īstenošanas turpmākā virzība” ar informāciju par MK 2020. gada 21. janvāra sēdes protokola Nr.3 32§ 5.punktā noteikto uzdevumu. | **Ņemts vērā** | Skatīt precizētā informatīvā ziņojuma IV. sadaļu “IV. Slimnīcas lielā projekta īstenošanas turpmākā virzība” |
| 3. | Informatīvais ziņojums | **Finanšu ministrija:**3. Atbilstoši Eiropas nacionālo un reģionālo kontu sistēmas metodoloģijai Paula Stradiņa klīniskā universitātes slimnīca ir klasificēta vispārējās valdības sektorā. Tādējādi šī institūcija ar savu saimniecisko (t.sk. kapitālieguldījumiem) un finansiālo darbību ietekmē vispārējās valdības budžeta bilanci un parādu. Informatīvajā ziņojumā noteikts, ka papildu projekta īstenošanas izmaksu segšanai atbilstoši MK 2020. gada 2. jūnija protokollēmuma Nr.38 49.§ “Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”” 7. punktā noteiktajam ir rasta iespēja piesaistīt Slimnīcas A 2 korpusa pilnas funkcionalitātes nodrošināšanai papildus finansējumu 20 milj. *euro* apmērā no valsts budžeta. Attiecīgi protokollēmuma projekta 3. punkts paredz atļaut ieguldīt VSIA “Paula Stradiņa klīniskā universitātes slimnīca” pamatkapitālā 20 milj. *euro* VSIA "Paula Stradiņa klīniskās universitātes slimnīca” jaunās A2 ēkas pilnas funkcionalitātes nodrošināšanai.Ņemot vērā, ka papildu piešķirtie līdzekļi 20 milj. *euro* būs papildu vispārējās valdības budžeta izdevumi, lūdzam papildināt informatīvo ziņojumu ar informāciju par minētā finansējuma izlietojumu sadalījumā pa gadiem. Vēršam uzmanību, ka gadījumā, ja finansējuma izlietojums tiek plānots 2022. un/vai 2023.gadā, tas radīs negatīvu ietekmi uz fiskālo telpu, ja tāda būs pieejama. | **Ņemts vērā** | Skatīt precizētā informatīvā ziņojuma 20.punkta redakciju |
| 4. | Informatīvā ziņojuma projekta II sadaļa “II. Slimnīcas A korpusa 2. kārtas attīstības būvniecības iepirkuma īstenošana” | **Finanšu ministrija:**4. Atsaucoties uz MK 2019. gada 13. augustā sēdē izskatītā (protokols Nr.34, 55§) VM informatīvā ziņojumā “Par papildu nepieciešamo publisko finansējumu VSIA “Paula Stradiņa klīniskā universitātes slimnīca” jaunā A korpusa būvniecības otrās kārtas infrastruktūras attīstībai” 37. punktā norādītajā alternatīvo rīcības scenāriju analīzē iekļauto informāciju par to, ka slimnīca ir izvēlējusies būvdarbu veicēju izvēlei piemērot konkursu procedūru ar sarunām, lai iepirkuma 2. posmā veiktu sarunas ar izvēlētajiem pretendentiem par iesniegtajiem piedāvājumiem, ievērojot pasūtītāja budžeta iespējas, un sarunu gaitā tiks izvērtēti iespējamie risinājumi piedāvājuma cenas samazināšanai, lūdzam informatīvā ziņojuma sadaļā “II. Slimnīcas A korpusa 2. kārtas attīstības būvniecības iepirkuma īstenošana” norādīt detalizētu informāciju par to, kā iepirkuma 2. posma sarunās ar katru pretendentu ir virzījies process par piedāvātās cenas samazināšanu un kādā apmērā (summas %) ir izdevies samazināt piedāvājumu cenas no sākotnējiem piedāvājumiem. Attiecīgi lūdzam ziņojuma 19. punktā norādītās korekcijas būvdarbu apjomu tabulās, lai atjaunotie pretendentu piedāvājumi maksimāli tuvotos projektā plānotajām izmaksām, sadalīt divās daļās – sadaļā “II. Slimnīcas A korpusa 2. kārtas attīstības būvniecības iepirkuma īstenošana” norādot kādas tieši korekcijas tika veiktas būvdarbu iepirkuma procedūras sarunu laikā, savukārt 19. punktā norādot kādas korekcijas tika veiktas telpu aprīkošanas pozīcijā par 1 862 046 *euro*, lai iekļautos papildus piešķirtajos 20 milj. *euro*. Lūdzam protokollēmuma projekta 2. punktā precizēt, ka projekta kopējais attiecināmais finansējums ir plānots ne vairāk kā 140 447 122 *euro*, ņemot vērā informatīvā ziņojuma projekta 4. punktā norādīto, ka projekta grozījumu ietvaros tiks precizēts VSIA “Paula Stradiņa klīniskās universitātes slimnīcas” piesaistāmā privātā līdzfinansējuma apjoms. Tāpat iespējamas citas izmaiņas attiecināmo izdevumu precīzā apjomā, projekta iesnieguma / līguma grozījumu izskatīšanas laikā. | **Ņemts vērā** | Skatīt informatīvā ziņojuma projekta II sadaļu “II. Slimnīcas A korpusa 2. kārtas attīstības būvniecības iepirkuma īstenošana” |
| 5. | Protokollēmuma projekts | **Finanšu ministrija:**5. Attiecībā uz protokollēmuma projekta 3. punktu: (1) ņemot vērā, ka minētais finansējums atbilstoši informatīvā ziņojuma projektam ir iekļauts protokollēmuma projekta 2. punktā norādītajā apmērā; (2) ņemot vērā informatīvā ziņojuma 4. punktā norādīto, ka komercdarbības atbalsts lielajam projektam tiek sniegts saskaņā ar Eiropas Komisijas 2011. gada 20. decembra lēmumu Nr.2012/21/ES par LESD 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, jebkāda veida papildus publiskā finansējuma piešķiršana projektā kvalificēsies kā jauns komercdarbības atbalsts. Attiecīgi, lai nodrošinātu viennozīmīgu izpratni par to, ka ieguldījums VSIA “Paula Stradiņa klīniskās universitātes slimnīca” pamatkapitālā tiks veikts, ievērojot minēto komercdarbības atbalsta regulējumu; (3) ņemot vērā Ministru kabineta 2020. gada 2. jūnija sēdes protokola Nr.38 49.§ 14. punkta uzdevumu, lūdzam protokollēmuma 3. punktu izteikt šādā redakcijā:“3. Pieņemt zināšanai, ka šī protokollēmuma 2. punktā atbalstītā finansējuma ietvaros 20 000 000 *euro* kā ieguldījums VSIA “Paula Stradiņa klīniskā universitātes slimnīca” pamatkapitālā pēc Ministru kabineta 2020. gada 2. jūnija sēdes protokola Nr.38 49.§ 14. punkta uzdevuma izpildes tiks nodrošināts informatīvā ziņojuma “Par pasākumiem Covid-19 krīzes pārvarēšanai un ekonomikas atlabšanai”” (Ministru kabineta 2020. gada 2. jūnija sēdes protokola Nr.38 49.§) pielikumā pasākumam ““Veselības infrastruktūra” tajā skaitā: PSKUS A2 korpusa pilnas funkcionalitātes nodrošināšana” atbalstītā finansējuma ietvaros un tiks veikts jaunās A2 ēkas valsts apmaksāto veselības aprūpes pakalpojumu nodrošināšanai, ievērojot komercdarbības atbalsta regulējuma nosacījumus.” | **Ņemts vērā** | Skatīt precizētā protokollēmuma projekta 3.punktu |
| 6. | Protokollēmuma projekts:“5. Lai nodrošinātu veiksmīgu Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma apguvi, ļaut VSIA “Paula Stradiņa klīniskā universitātes slimnīca” nekavējoties slēgt līgumu par jaunā A korpusa otrās kārtas būvniecību, ar iepirkuma procedūrā izvēlēto būvdarbu veicēju.” | **Finanšu ministrija:**6. Lūdzam svītrot protokollēmuma projekta 5. punktu, jo pēc būtības tas ir jau atrunāts protokollēmuma projekta 4. punktā, atļaujot uzņemties saistības. Tāpat MK kompetence nav pieņemt lēmumu par konkrēta iepirkuma rezultātu, ļaujot slēgt līgumu ar konkrētu iepirkuma procedūrā izvēlēto būvdarbu veicēju.  | **Ņemts vērā**Dzēsts protokollēmuma projekta 5. punkts | Skatīt precizēto MK protokollēmuma projektu |
| 7. | - | **Finanšu ministrija:**7.Lūdzam papildināt MK protokollēmuma projektu ar punktu par rīcību gadījumā, ja Eiropas Komisija/JASPERS nesaskaņo lielā projekta grozījumus, attiecīgi papildinot ziņojumu. | **Ņemts vērā** | Skatīt precizētā MK protokollēmuma projekta 5.punktu un informatīvā ziņojuma projekta 29.punktu |
| 8. | Vispārīgs komentārs | **Pārresoru koordinācijas centrs**Norādām, ka, atšķirībā no citiem Ministru kabineta lēmumiem par pamatkapitāla palielināšanu valsts kapitālsabiedrībās Covid-19 krīzes seku mazināšanai, šajā ziņojumā nav analizēta VSIA “Paula Stradiņa klīniskā universitātes slimnīca” (turpmāk – PSKUS) finanšu situācija, aizņemšanās iespējas, pasākumi izmaksu samazināšanai un valsts atbalsta veids (ieguldījums pamatkapitālā, valsts garantēts aizdevums u.c., budžeta dotācija). Ja, atbilstoši Ministru kabineta 2020.gada 2.jūnija sēdē lemtajam (protokols Nr. 38, 49.§) tiek plānoti vairāki atbalsta pasākumi (arī 15., 4., 24., 25. korpusu renovācija 15,6 milj. EUR apmērā), tad uzskatām, ka jālemj par kopējo pamatkapitāla palielinājumu PSKUS, vērtējot kopējo ietekmi uz PSKUS finanšu situāciju. | **Ņemts vērā****Sniegts skaidrojums**Atbilstoši MK 2020.gada 2.jūnija sēdē lemtajam (protokols Nr. 38, 49.§) finansējums plānots dažādiem mērķiem, līdz ar to informatīvais ziņojums par aktualitātēm VSIA “Paula Stradiņa klīniskā universitātes slimnīca” A 2 korpusa attīstībā satur informāciju tikai par Slimnīcas A 2 korpusa attīstību, kas secīgi tiek papildināts ar informāciju par piešķirtajiem 20 miljoniem *euro* (protokola Nr. 38 49.§ pielikuma 39. punkts (TA-1034)). Savukārt par atbalsta pasākumiem, tai skaitā 15., 4., 24., 25. korpusu renovācijas darbiem 15,6 milj. *euro* apmērā (protokola Nr. 38 49.§ pielikuma 41. punkts (TA-1034)) tiks sagatavots atsevišķs Veselības ministrijas informatīvais ziņojums.Papildus skaidrojam, ka Slimnīcas kā uzņēmuma (Veselības ministrijas kapitālsabiedrības) finanšu situācija tiek vērtēta:1) ik ceturksni veicot kapitālsabiedrību budžeta izpildes analīzi;2) pirms gada pārskata apstiprināšanas;3)sagatavojot informāciju un vērtējumu par kapitālsabiedrības darbību atbilstoši Ministru kabineta 2016. gada 9. februāra noteikumiem Nr.95. Papildus, ņemot vērā Slimnīcas uzkrāto zaudējumu apjomu (zaudējumi radušies sakarā ar valsts apmaksāto pakalpojumu zemajiem tarifiem, kas nesedz pakalpojumu sniegšanas faktiskās izmaksas, līdz ar ko nepastāv iespēja samazināt izdevumus, nesamazinot sniegto pakalpojumu kvalitāti), esošo saistību apjomu (saistības pret pašu kapitālu ir 3,44%, saistību īpatsvars bilancē ir 77,5%) un likviditātes rādītājus, Slimnīcai nepastāv iespējas aizņemties nepieciešamos līdzekļus kredītiestādēs, līdz ar to tika pieņemts lēmums palielināt Slimnīcas pamatkapitālu, jo šāds risinājums nepasliktinās tās finansiālo situāciju. | - |
| 9. | Vispārīgs komentārs | **Pārresoru koordinācijas centrs**Pārresoru koordinācijas centrs (turpmāk – PKC) ir izskatījis Veselības ministrijas precizēto informatīvo ziņojumu “Informatīvais ziņojums par aktualitātēm VSIA “Paula Stradiņa klīniskā universitātes slimnīca” A 2 korpusa attīstībā” (turpmāk – ziņojums), protokollēmuma projektu, kā arī izziņu par atzinumos sniegtajiem iebildumiem (turpmāk – izziņa) un atbalsta dokumentu tālāku virzību, vienlaikus uzturot PKC atzinumā (03.08.2020 vēstule Nr.1.2-5.1/115) iepriekš izteikto iebildumu, un lūdz izziņā sniegto skaidrojumu iekļaut ziņojuma tekstā. | **Ņemts vērā** | Skatīt precizētā informatīvā ziņojuma projekta 21.-22.punktu |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009040700300&Req=0101032009040700300&Key=0101032005062800473&Hash=).

D.Ozoliņa

Investīciju un Eiropas Savienības fondu uzraudzības departamenta

Eiropas Savienības fondu ieviešanas nodaļas vecākā referente

Tālr.: 67 876 085

Dace.Ozolina@vm.gov.lv